Spôsob pripomienkového konania:			skrátený (od 25.4.2005 do 9.5.2005)		
	Zoznam oslovených subjektov:					
	Počet oslovených subjektov:		31	Úrad vlády Slovenskej republiky, Úrad vlády Slovenskej republiky – Inštitút pre aproximáciu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR a minister hospodárstva SR Pavol Rusko, podpredseda vlády SR pre európsku integráciu, ľudské práva a menšiny Pál Csáky,  Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra		
	Subjekty, ktoré nemali pripomienky:		16	podpredseda vlády SR pre európsku integráciu, ľudské práva a menšiny Pál Csáky,  Ministerstvo zahraničných vecí SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, , Ministerstvo obrany SR, Ministerstvo kultúry SR, Ministerstvo školstva SR, Protimonopolný úrad SR,  Úrad geodézie, kartografie a katastra SR,  Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, 		
	Počet vznesených zásadných pripomienok:  5
akceptovaných: -
čiastočne akceptovaných: 2
neakceptovaných: 3
neaktuálnych: -

Rozporové konanie: dňa 3. 6. 2005 s Ministerstvom vnútra SR a Úradom pre normalizáciu, metrológiu a skúšobníctvo SR; rozpory boli odstránené.

Poznámka: návrh aproximačného nariadenia bol prepracovaný na náklade všeobecných pripomienok uplatnených Legislatívnou radou vlády na rokovaní dňa 28.6.2005 k obdobným aproximačným nariadeniam vlády.
					
Subjekt	Pripomienka
(uvádza sa pôvodné označenie paragrafov tak, ako boli v návrhu nariadenia, ktorý bol predmetom pripomienkového konania)	Typ	Vyh.	Spôsob vyhodnotenia	Poznámka	
MPSVR	Z legislatívnotechnického hľadiska odporúčame zvážiť navrhované ustanovenie v § 5 a ponechať len jeden z odsekov s príslušným navrhovaným znením. (Podľa nášho názoru ide o dva spôsoby vyjadrenia toho istého ustanovenia).	O	A	Upravené.		
Generálna prokuratúra	V § 8 za slovo „nariadenie“ vložiť slovo „vlády“ a doplniť konkrétny dátum nadobudnutia účinnosti.	O	A	Upravené.		
MH SR	Navrhujeme aby prílohy preberanej smernice, na ktoré sa v texte návrhu nariadenia odkazuje boli doplnené ako prílohy tohto návrhu nariadenia	O	N	Podľa § 3 ods. 3 zákona č. 19/2002 Z. z. je možné formou aproximačného 
odkazu prebrať zo smernice ES prílohy upravujúce technické
údaje. Spôsob zavedenia aproximačného odkazu  podľa § 3 ods. 3 zákona č. 
19/2002 Z. z., ktorým sa ustanovujú podmienky vydávania aproximačných 
nariadení vlády Slovenskej  priamo v texte (odkázať na prílohu smernice 
s uvedením plného znenia označenia smernice) bol odsúhlasený na 
rokovaní LRV 28.6.2005.		
ÚNMS	Domnievame sa, že tento spôsob prevzatia smernice nie je správny. Buď predkladateľ mal prevziať smernicu vrátane príloh ako nariadenie vlády Slovenskej republiky a nie smernicu prevziať a na prílohy len odkázať. Lepšie by bolo odkazovať na prílohy nariadenia vlády, ktoré by mali v sebe prílohy smernice.	Z	N	Podľa § 3 ods. 3 zákona č. 19/2002 Z. z. je možné formou aproximačného 
odkazu prebrať zo smernice ES prílohy upravujúce technické
údaje. Spôsob zavedenia aproximačného odkazu  podľa § 3 ods. 3 zákona č. 
19/2002 Z. z., ktorým sa ustanovujú podmienky vydávania aproximačných 
nariadení vlády Slovenskej  priamo v texte (odkázať na prílohu smernice 
s uvedením plného znenia označenia smernice) ) bol odsúhlasený na 
rokovaní LRV 28.6.2005.
Smernica 92/24/EHS rieši technické požiadavky na zariadenia 
obmedzujúce rýchlosť vozidiel z hľadiska konštrukcie vozidla a na 
účely typového schvaľovania vozidla vzhľadom na zariadenia 
obmedzujúceho rýchlosť alebo typového schvaľovania komponentu pre typ 
zariadenia obmedzujúceho rýchlosť; nie je určená pre laickú verejnosť ale 
pre výrobcov vozidla alebo zariadenia obmedzujúceho rýchlosť alebo ich 
zástupcov.		
	V § 3 odporúčame text: „Zariadenie obmedzujúce rýchlosť musí spĺňať technické požiadavky ustanovené v prílohách č. 1 až 3.“. Do príloh č. 1 až 3 tohto nariadenia vlády prevziať prílohy smernice a následne sa v celom texte nariadenia odvolávať na vlastné prílohy nariadenia.	Z	N	Vyhodnotenie je rovnaké ako pri predchádzajúcej pripomienke.		
	§ 4 ods. 5 je nesprávne pochopený, nakoľko výrobca ani zástupca výrobcu nemôže dopredu technickej službe preukázať, že výsledky overovania budú v súlade s týmto nariadením.	O	A	Znenie je upresnené.		
	V § 5 je potreba, aby sa predkladateľ rozhodol, či chce negatívne alebo pozitívne vyjadriť danú skutočnosť, nie je vhodné v jednom paragrafe to iste hovoriť v dvoch odsekoch.	O	A	Upravené.		
	V § 2 písm. b) bod 2 nahradiť slovo „maximálnu“ slovom „najvyššiu“.	O	A	Upravené.		
	V § 2 písm. c) nahradiť slová „vozidlá, ktoré sa nelíšia“ slovami „vozidlo, ktoré sa od ostatných nelíši“.	O	N	Definícia je zrozumiteľná.		
	V § 2 písm. d) nahradiť slová „typ zariadenia, ktoré sa nelíši“ slovami „zariadenia, ktoré sa od ostatných nelíši“.	O	N	Definícia je zrozumiteľná		
	V § 4 ods. 4 nahradiť slovo „zastupujúce“ slovom „predstavujúce“.	O	A	Upravené.		
Inštitút pre aproximáciu práva	K § 2: v § 3 návrhu aproximačného nariadenia  použitím odkazu v zmysle § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v platnom znení (ďalej len: „aproximačný odkaz“), sú prebraté prílohy I, II, III smernice Rady 92/24/EHS z 31. marca 1992, ktorá sa týka zariadení alebo podobných rýchlosť obmedzujúcich palubných systémov určitých kategórií motorových vozidiel v znení smernice Európskeho parlamentu a Rady 2004/11/ES z 11. februára 2004 (ďalej len: „smernica Rady 92/24/EHS v platnom znení“). V bode 2.1 – 2. 6 prílohy smernice Rady 92/24/EHS v platnom znení sú uvedené definície limitnej rýchlosti V, nastavenia rýchlosti, stabilizovanej rýchlosti, nenaloženej hmotnosti a zariadenia obmedzujúceho rýchlosť. Z dôvodu zachovania koherentnosti a prehľadnosti aproximačného nariadenia a v záujme zachovania právnej istoty užívateľov aproximačného nariadenia žiadame tieto definície prebrať priamo do § 2  textu návrhu aproximačného nariadenia. 	O	A	Upravené.
		
	K § 3: Bod 2.7 Typ vozidla“ a bod 2. 8  „Typ zariadenia obmedzujúceho rýchlosť“  prílohy I  smernice Rady 92/24/EHS v platnom znení je prebratý v § 2 písm. b) a § 2 písm. c). Zároveň bod 1.1 prílohy I smernice Rady 92/24/EHS v platnom znení je prebratý v § 1 návrhu aproximačného nariadenia. V § 3 a v § 4 návrhu aproximačného nariadenia správne preberáte priamo do textu návrhu zákona procesné ustanovenia upravené v bode 3 „Žiadosť o EHS typové schválenia vozidla“, v bode 4 „Typové schválenie“ a v bode 5 „Žiadosť o EHS typové schválenie technickej jednotky zariadenia obmedzujúceho rýchlosť“ prílohy I smernice Rady 92/24/EHS v platnom znení. Keďže tieto ustanovenia prílohy smernice sú prebraté priamo do textu návrhu aproximačného nariadenia, navrhujeme uvedené body prílohy I smernice Rady 92/24/EHS v platnom znení, ako aj  ustanovenia príloh smernice Rady 92/24/EHS v platnom znení, ktoré žiadame prebrať priamo do textu aproximačného nariadenia, vyčleniť z aproximačného odkazu. 	O	A	Znenie § 3 je upresnené.		
	V bode 7. 2. 1 prílohy I smernice Rady 92/24/EHS v platnom znení je použitý odkaz na smernicu Rady 92/6/EHS (ďalej len: „smernica Rady 92/6/EHS“) o montáži a používaní zariadení obmedzujúcich rýchlosť pre určité kategórie motorových vozidiel v Spoločenstve ( tzv. „ spätný odkaz“). V záujme zachovania právnej istoty užívateľov žiadame uvedené ustanovenie prebrať priamo do textu návrhu aproximačného nariadenia a zároveň použiť odkaz na ustanovenia vnútroštátneho predpisu, v ktorom sú prebraté požiadavky na limitnú rýchlosť V pre rozdielne kategórie motorových vozidiel upravené v smernici Rady 92/6/EHS.	O 	A	Doplnený nový odsek 2 do § 3.		
	V § 4 ods. 7 návrhu aproximačného nariadenia podmieňujete zákaz odmietnuť udelenie  typového schválenia ES vozidla pre typ vozidla z dôvodov týkajúcich sa zariadenia obmedzujúcich rýchlosť (teda podľa čl. 2 prílohy smernice Rady 92/24/EHS v platnom znení)  ako aj splnením podmienok ustanovených osobitným predpisom, pričom odkazujete na § 5 až § 7 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov (ďalej len: „zákon č. 725/2004 Z. z.“). Tieto ustanovenia zákona č. 725/2004 Z. z upravujú konanie pri typovom schvaľovaní vozidla, systému, komponentu a samostatnej technickej jednotky. Podľa nášho názoru stanovením tejto podmienky prekračujete rámec smernice, ktorá  uvádza iba podmienku splnenia požiadaviek smernice Rady 92/24/EHS v platnom znení. Navrhujeme časť : „ a podmienky ustanovené osobitným predpisom“ z § 4 ods. 7  návrhu aproximačného nariadenia vypustiť. 	O	A	Upravené.		
	V § 4 ods. 15 návrhu aproximačného nariadenia ide o rovnakú situáciu. Navrhujeme časť : „ a podmienky ustanovené osobitným predpisom“ z § 4 ods. 15  návrhu aproximačného nariadenia vypustiť.	O	A	Upresnené.		
	K tabuľkám zhody: Z dôvodu značnej neprehľadnosti žiadame uvádzať aj presné označenia bodov príloh smernice v ľavej časti tabuliek zhody. 	O	A	Doplnené.		
	V poznámke pod čiarou č. 1 žiadame vypustiť  informačný údaj: „smernica Rady 92/6/EHS“. 	O	A	Upravené.		
						
Úrad pre štátnu službu 	v §1 ods. 1 za slovo „vlády“ doplniť slová “Slovenskej republiky“	O	N	V legislatívnej praxi sa nariadeniach vlády SR používa v paragrafovom znení slovo „nariadenie vlády“ aj pri jeho prvom použití.		
	§2 písm. b) odporúčame upraviť gramaticky 	O	A	Upravené.		
	§5 ods. v úvodnej vete vypustiť slovo „uvedenie“ a doplniť ho v písm. a) a b) 	O	A	Upravené.		
Ministerstvo spravodlivosti	bod 4 doložky zlučiteľnosti návrhu nariadenia s právom Európskych spoločenstiev a právom Európskej únie nahradiť písmeno „b)“ písmenom „d)“	O	A	Upravené.		
Ministerstvo financií SR	 Návrh odporúčam prehodnotiť v kontexte s čl. 2 ods. 2 Ústavy SR, najmä §4 a 6,

zosúladiť s Legislatívnymi pravidlami vlády SR, napr.§7

a dôvodovú správu doplniť v zmysle č. 11 ods. 1 Legislatívnych pravidiel vlády SR.	O	ČA	Znenie bolo upravené. Nezakladá sa nová kompetencia orgánov štátnej správy ale sa vychádza z platných predpisov.
K § 4: ide o kompetenciu štátneho dopravného úradu v oblasti typového schvaľovania, ktorá je založená v zákone č. 725/2004 Z.z., a to z § 99 písm. o) bod 2., § 5 ods. 5, 11 a 20, § 6 ods. 5, 7 a 10, § 7 ods. 6, 9 a 13  a § 8 ods. 5, 10 a 17; nariadením sa upravujú podrobnosti o typovom schvaľovaní, čo je v súlade so splnomocňovacími ustanoveniami.
Pôvodný § 6 bol vypustený.

K § 7: znenie je upresnené podľa záverov zo stretnutia legislatívnych a aproximačných útvarov Úradu vlády SR a NR SR z 2.4.2004.

Podľa čl. 9 ods. 2 Smernice na prípravu a predkladanie materiálov na rokovanie vlády SR (uznes. vlády č. 1061 z 10.11.2004), ak materiál nemá finančný, ekonomický, environmentálny vplyv ani vplyv na zamestnanosť 
a podnikateľské prostredie, táto doložka sa nevyhotovuje a táto skutočnosť 
sa uvedie v predkladacej správe.		
Ministerstvo vnútra SR	Všeobecne: Odporúčame z hľadiska právnej istoty a čistoty právneho poriadku aspoň v dôvodovej správe určiť vzťah predmetu úpravy návrhu nariadenia vlády k splňomocňovacím ustanoveniam zákona č. 725/2004 Z.z. o podmienkach prevádzky vozidiel na pozemných komunikáciách a o zmene a doplnení niektorých zákonov. Návrh nariadenia podľa názvu, ako aj podľa § 1 ustanovuje len technické požiadavky na zariadenia obmedzujúce rýchlosť určitých vozidiel. Návrh nariadenia sa odvoláva na splnomocňujúce ustanovenie § 5 ods. 26,  § 6 ods. 16, § 7 ods. 19 a  § 8 ods. 24 zákona č. 725/2004 Z.z., ktoré sú však širšieho rozsahu. Sme toho názoru, že uvedené odkazy na zákon č. 725/2004 Z.z. nie sú priamymi splnomocňujúcimi ustanoveniami na vydanie všeobecne záväzného právneho predpisu, ktorý by upravoval technické požiadavky na zariadenia obmedzujúce rýchlosť určitých vozidiel.	O	N	Splnomocňovacie ustanovenia § 5 ods. 26, § 6 ods. 16, § 7 ods. 19 a § 8 
ods. 24 zákona č. 725/2004 Z. z. sú formulované vo všeobecnej podobe 
z dôvodu, aby na ich základe mohlo byť vydaných cca 100 nariadení vlády, ktorými sa preberú príslušné smernice ES/EÚ.  Z ich znenia vyplýva, že v nariadení možno upraviť okrem iného aj „Podrobnosti o typovom 
schválení ES vozidla, systému komponentu alebo samostatnej technickej 
jednotky a o technických požiadavkách, ktoré musí vozidlo, systém, 
komponent alebo samostatná jednotka spĺňať  z hľadiska 
konštrukcie…“.		
	K  § 1: V odseku 1 je potrebné nahradiť slovo „ písmeno“ skratkou „ písm.“.	O	A	Upravené.		
	K §  3  a § 4: Zásadne nesúhlasíme so znením § 3 a § 4 a samotné premietnutie Smernice Rady 92/24/EHS z 31. marca 1992, ktorá sa týka zariadení alebo podobných rýchlosť obmedzujúcich palubných systémov určitých kategórii motorových vozidiel v znení smernice Rady 2004/11/ES z 11. februára 2004 do nášho právneho poriadku navrhujeme riešiť spôsobom, ktorý bude zrozumiteľný a dostupný aj pre laickú verejnosť a ktorý je v doterajšej legislatívnej praxi zaužívaný. Teda jej celkové premietnutie do vnútoštátneho právneho aktu. 	Z	N	Smernica 92/24/EHS rieši technické požiadavky na zariadenia 
obmedzujúce rýchlosť určitých  motorových vozidiel z hľadiska 
konštrukcie vozidla a na účely typového schvaľovania vozidla alebo 
typového schvaľovania komponentu pre typ zariadenia obmedzujúceho 
rýchlosť; nie je určená pre laickú verejnosť ale pre výrobcov vozidla alebo 
zariadenia obmedzujúceho rýchlosť alebo ich zástupcov. Podľa § 3 ods. 3 
zákona č. 19/2002 Z. z. aproximačným nariadením možno prevziať texty 
príloh právne záväzných aktov  EÚ a ES odkazom  na právne  záväzné 
akty, najmä ak  tieto  texty  príloh  obsahujú  vzory  tlačív, zoznamy 
inštitúcií alebo technické údaje.		
	K § 4 a § 6: Sme toho názoru, že ustanovenia § 4  ods. 7 až 10, 15, 16,19,20 a § 6 návrhu sú nad rámec splnomocňovacích ustanovení zákona č 725/2004 Z.z., ako aj zákona  č. 19/2002 Z.z, ktorým sa ustanovujú podmienky vydávania aproximačných nariadení vlády Slovenskej republiky. Zároveň sú nepriamou novelou zákona, ktorý majú vykonať, keďže tieto veci sú predmetom jeho úpravy. Pôsobnosť štátnych orgánov a ich konanie musí ustanoviť zákon. 	Z	ČA	Znenie bolo upravené. Nezakladá sa nová kompetencia orgánov štátnej správy ale sa vychádza z platných predpisov.
K § 4: ide o kompetenciu štátneho dopravného úradu v oblasti typového schvaľovania, ktorá je založená v zákone č. 725/2004 Z.z., a to z § 99 písm. o) bod 2., § 5 ods. 5, 11 a 20, § 6 ods. 5, 7 a 10 a § 7 ods. 6, 9 a 13 (§ 8 ods. 5, 10 a 17; nariadením sa upravujú podrobnosti o typovom schvaľovaní, čo je v súlade so splnomocňovacími ustanoveniami.
V § 5 až 8 zákona č. 725/2004 Z. z. sa upravuje postup štátneho dopravného úradu v konaní pri udeľovaní typového schválenia vozidla aj samostatnej technickej jednotky, pričom v § 4 nariadenia vlády sa upravujú podrobnosti o typovom schvaľovaní vozidla vzhľadom na zariadenia obmedzujúce rýchlosť a podrobnosti o typovom schvaľovaní samostatnej technickej jednotky pre typ zariadenia obmedzujúceho rýchlosť, ak sa schvaľuje nezávisle na vozidle a určujú sa technické požiadavky na tieto zariadenia na účely typového schvaľovania. (Porov. napr. § 5 ods. 11 zákona č. 725/2004 Z.z., podľa ktorého štátny dopravný úrad udelí typové schválenie ES vozidla, ak žiadateľ splní podmienky uvedené v zákone a technické požiadavky ustanovené vykonávacími predpismi  /obdobne to platí aj v § 6 až 8/).
Pôvodný § 6 bol vypustený.		
	K § 5: Ustanovenie § 5 nepriamo novelizuje zákon č. 315/1996 Z.z. o o premávke na pozemných komunikáciách v znení neskorších predpisov v časti týkajúcej sa prihlasovania motorových vozidiel, čo je v rozpore s právnym poriadkom Slovenskej republiky. 	Z	ČA	Znenie § 5 bolo upresnené.
Ide o prevzatie článkov 2 a 5 smernice 92/24/EHS. Nezakladá sa nová kompetencia štátnych orgánov. Znenie § 5, pokiaľ ide o zapísanie vozidla do evidencie vozidiel, vychádza zo zákona NR SR č. 315/1996 Z. z. o premávke na pozemných komunikáciách a zo zákona č. 725/2004 Z. z., ktorý rieši postup orgánu schvaľujúceho technickú spôsobilosť vozidla. 
Podľa § 88 zákona NR SR č. 315/1996 Z. z. všetky vozidlá, o ktorých  orgán  schvaľujúci technickú spôsobilosť vozidla alebo typ vozidla rozhodol, že musia byť evidované  a opatrené  evidenčným  číslom, sa zapisujú do evidencie vozidiel na okresnom dopravnom inšpektoráte Policajného zboru. 
Orgán schvaľujúci technickú spôsobilosť udeľuje typové schválenie ES alebo typové schválenie vozidla vzhľadom na zariadenia obmedzujúce rýchlosť splní technické požiadavky ustanovené nariadením vlády, pričom postupuje podľa  § 5 až 7 zákona č. 725/2004 Z. z. Znenie § 5 je upravené podľa požiadaviek Legislatívnej rady vlády k obdobným aproximačným nariadeniam.		
	K § 8:  Upozorňujeme že podľa zákona Národnej rady Slovenskej republiky č. 1/1993 Z.z. o Zbierke zákonov Slovenskej republiky je stanovená na nadobudnutie účinnosti všeobecne záväzných právnych predpisov, ak právny predpis neustanovuje inak, 15 dňová lehota a len vo výnimočných prípadoch, ktoré by mali byť odôvodnené, môže nadobudnúť právny predpis účinnosť dňom vyhlásenia. Vykonávací právny predpis by mal nadobudnúť účinnosť najneskôr dňom nadobudnutia účinnosti splnomocňujúceho zákonného ustanovenia. Je potrebné predchádzať takýmto situáciám.	O	A	Navrhuje sa konkrétny dátum účinnosti.		
Ministerstvo zdravotníctva SR	Dôvodová správa vo svojej osobitnej časti nezodpovedá zneniu návrhu nariadenia. Absentuje zdôvodnenie k §5	O	A	Upresnené.		
	§1, v odseku 2 navrhujeme vypustiť z dôvodu duplicity legislatívnu skratku. 
§2 písm. a) vymedzuje, čo sa na účely tohto nariadenia rozumie vozidlom.	O	A	Znenie je upravené.		
	§2, v poznámke pod čiarou k odkazu č. 1 navrhujeme vypustiť text uvedený v zátvorke,	O	A	Upravené.		
	v písmene b) odporúčame nahradiť slovo „ funkciu“ slovom funkciou	O	A	Upravené.		
	k §8 odporúčame stanoviť konkrétny dátum účinnosti nariadenia vlády	O	A	Upravené.		
						
	Vysvetlivky k skratkám v tabuľke:					
	Z - zásadná					
	O - odporúčajúca					
	A - akceptovaná					
	C - čiastočne akceptovaná					
	N - neakceptovaná